Rae valla üldkasutatavate ja teederegistris olevate avalikult kasutatavate teede ja tänavate sulgemise kord – Riigi Teataja\nRae valla üldkasutatavate ja teederegistris olevate avalikult kasutatavate teede ja tänavate sulgemise kord\nKO 2010, 71, 981\nVastu võetud 30.03.2010 nr 11\nMäärus kehtestatakse Kohaliku omavalitsuse korralduse seaduse § 30 lg 1 p 2, Rae vallavolikogu 09. märtsi 2010. a määruse nr 14 «Teede ja tänavate sulgemise maksu kehtestamine» § 2 alusel:\n(1) Käesoleva korraga (edaspidi kord) sätestatakse Rae valla üldkasutatava ja valla teederegistris oleva üldkasutatava tee, tänava, väljaku, pargi, parkla, puhkeala (edaspidi ka territoorium) ajutise sulgemise või osalise sulgemise üldised tingimused, selleks vajalikele dokumentidele esitatavad nõuded.\n(4) Üldkasutatava tee või tänava täielikuks sulgemiseks loetakse, kui puudub liiklemise võimalus ühelt ristmikult teisele või on ristmikul kõik sõidusuunad tõkestatud. Kahe või enama tänavaga ristmiku sulgemisel loetakse suletuks vastavalt kaks või enam tänavat. Kahe ristmiku vahelise suletud tänavalõigu sõidutee, selle äärsed jalgteed ja jalgrattateed loetakse eraldi sulgemiseks. Üldkasutatav tee loetakse suletuks juhul, kui liiklusele avatuks jääva sõidutee laius on väiksem kui 3 meetrit. Jalgtee või jalgrattatee loetakse suletuks, kui liiklemiseks jääb avatuks alla poole tee laiusest.\n(5) Üldkasutatava tee või tänava osaliseks sulgemiseks loetakse, kui liiklemine üldkasutataval teel või tänaval on takistatud või on liiklemine ristmikul osaliselt tõkestatud.\n(7) Sulgeja on kohustatud tasuma Rae vallavolikogu 09. märtsi 2010. a määruse nr 14 alusel kehtestatud teede ja tänavate sulgemise maksu vastavalt maksuhalduri esitatud maksuotsusele 14 päeva jooksul arvates maksuotsuse väljastamise kuupäevast.\n(8) Maksuotsuse väljastamise aluseks on:\n1. Rae vallavalitsuse kui maksuhalduri poolt volitatud ametiisiku (edaspidi ametiisik) väljastatud sulgemisluba;\n2. või territooriumi omavolilise sulgemise kohta koostatud akt.\n(1) Sulgeja esitab vormikohase taotluse (lisa 1) territooriumi ajutiseks sulgemiseks Rae Vallavalitsusele.\n1. ehitus- ja remonttööde teostamiseks vähemalt 14 päeva enne territooriumi sulgemist;\n2. avalike ürituste korraldamiseks vähemalt 14 päeva enne ürituse korraldamist;\n1. ehitus- ja remonttööde teostamisel:\n1.1 suletava territooriumi asendiskeem;\n1.2 koopia ehitusprojekti kooskõlastuslehest ja ehitusloast;\n1.3 kui sulgemine põhjustab muudatusi liikluskorralduses, siis täiendavalt ka uus liikluskorralduse skeem ja andmed liikluskorralduse eest vastutava isiku kohta;\n2. avalike ürituste korraldamisel:\n2.1 suletava territooriumi asendiskeem;\n2.2 kui sulgemine põhjustab muudatusi liikluskorralduses, siis täiendavalt ka uus liikluskorralduse skeem ja andmed liikluskorralduse eest vastutava isiku kohta.\n(3) Territooriumi sulgemise loa väljastajal on õigus nõuda nimetatule lisaks täiendavaid dokumente ja kooskõlastusi tagamaks ohutust;\n(4) Territooriumi sulgemise aluseks on :\n1. ehitus- ja remonttööde teostamisel ehitusameti poolt väljastatud sulgemisluba (lisa 2);\n2. avalike ürituste korraldamisel , vallavalitsuse poolt korraldusega väljastatud avaliku ürituse luba;\n1. taotlusele ei ole lisatud nõutud dokumente või kooskõlastusi;\n2. sulgejal on maksuvõlg teede ja tänavate sulgemise maksu osas Rae vallas või muude maksete võlgnevused Rae valla ees;\n3. loa taotlemisel on esitatud tegelikkusele mittevastavaid andmeid.\n(6) Taotluse territooriumi sulgemiseks rahuldamata jätmisest teatatakse taotlejale kirjalikult ja koheselt;\n(7) Territooriumi sulgemisel üle sulgemisloas märgitud tähtaja pikendatakse sulgemisluba sulgeja põhjendatud taotluse esitamisel ja maksustatakse kõrgendatud kolmekordse maksumääraga. Sulgemisloa pikendab sulgemisloa väljaandja;\nSulgemisloa pikendamiseks esitab sulgeja sulgemisloa väljaandjale põhjendatud taotluse vähemalt üks tööpäev enne sulgemisloal märgitud tähtaja lõppemist. Kui sulgemisluba on väljaantud üheks päevaks, siis esitab sulgeja taotluse sulgemisloa pikendamiseks hiljemalt järgneval tööpäeval. Sulgemisloa pikendamise taotlusele lisatakse sulgemisluba;\n(8) Territooriumi omavolilise sulgemise kohta vormistatakse sulgemisloa väljastaja poolt akt. Akt koostatakse kahes eksemplaris, millest üks eksemplar väljastatakse territooriumi omavolilisele sulgejale;\n(9) Sulgemisloa väljastamisega koos väljastatakse sulgejale viivituseta ka maksuotsus (lisa 3) Maksuotsuse II eksemplar edastatakse rahandusametile.\n(1) Sulgeja kohustub teavitama vähemalt 14 päeva enne territooriumi sulgemist vallale ühistransporditeenust osutavaid ettevõtteid territooriumi sulgemisest tingitud bussi/marsruuttakso liikluse takistamisest või liinide ümbersuunamise vajadusest.\n(2) Kui territooriumi sulgemine põhjustab muudatusi liikluskorralduses, peab sulgeja teavitama muudatustest liikluskorralduses päästeteenistuse häirekeskust, politseiprefektuuri korrapidajat ja suletavat territooriumi juurdepääsuna kasutavaid kõigi kruntide omanikke/valdajaid.\n(3) Avariilistest ehitus- ja remonttöödest põhjustatud territooriumi sulgemisest peab sulgeja koheselt teavitama valla ehitusametit ning liikluse ümberkorraldamisel päästeteenistuse häirekeskust, politseiprefektuuri korrapidajat ja vallale ühistransporditeenust osutavaid ettevõtteid.\n(6) Sulgeja kohustub maksma teede ja tänavate sulgemise maksu kooskõlas maksuotsusega.\n(1) Sulgemisloa väljaandja annab avalikkusele õigeaegselt teada territooriumi sulgemisest Rae valla koduleheküljel www.rae.ee.\n(2) Sulgemisloa taotluse vorm avaldatakse Rae valla koduleheküljel www.rae.ee.\n(3) Sulgeja kohustuste mittetäitmisel või mittenõuetekohasel täitmisel kolmandatele isikutele tekitatud varalise kahju hüvitab sulgeja faktilises ulatuses vastavalt kehtivale seadusandlusele.\n(4) Tunnistada kehtetuks Rae Vallavalitsuse 28.12.1995. a määrus nr 15 «Teede ja tänavate sulgemise maksu rakendamise kord Rae vallas».\n(5) Määrus jõustub 03.04.2010.a.\nVallavanem Veigo GUTMANN\nVallasekretär Martin MINN\nRae Vallavalitsuse 30. 03. 2010.a määruse nr 11 juurde\nTEE/TÄNAVA AJUTISE SULGEMISE TAOTLUS\n1. Tee/tänava/territooriumi sulgemist taotleb:\n1.1 Ärinimi /ees- perekonnanimi ..........................................................................................\n1.2 Aadress ...............................................................................\n1.3 Registrikood/isikukood .......................................................\n1.4 Arveldusarve ......................................................................\n1.5 Telefon / e-post.................................................................\n2. Territooriumi sulgemise eest vastutav isik: ................................................................... telefon ........... e-post: .............\n3. Suletava(te) tänava(te) nimetus ja suletava ala skeem: ...................................................................................................................\n4. Sulgemise põhjus/tegevuse iseloom (remont/ehitustööd, avalik üritus jne) ..............................................................................................................................................\n5. Lisatingimused: ....................................................................................\n6. Sulgemise algus: ..... ........kell .. ..... ja lõpp: ...............kell ... .......\nKinnitan, et täidan Rae Vallavolikogu 09. märtsi 2010. a määruse nr 14 «Teede ja tänavate sulgemise maksu kehtestamise» ja Rae Vallavalitsuse 30. märtsi 2010. a määruse nr 11 «Teede ja tänavate sulgemise kord» nõudeid.\nOlen taotlusele lisanud:\n1) suletava territooriumi asendiskeemi ____\n2) koopia ehitusprojekti kooskõlastuslehest ja ehitusloast____\n3) liikluskorralduse skeemi ___\n4) andmed liikluskorralduse eest vastutava isiku kohta____\nVäljastatud territooriumi sulgemisluba nr .................\nSulgemisloa kätte saanud: allkiri: ..... kuupäev: .....\nAruküla tee 9, Jüri alevik 75301 Harjumaa Tel/faks 605 6750/605 6770, e-post: info@rae.ee\nTÄNAVA (territooriumi) AJUTISE SULGEMISE LUBA NR . . .\n(ettevõtte või isiku nimi)\n(ettevõtte või isiku aadress)\n(kohapeal liiklusohutuse eest vastutav isik)\n(tänava nimetus, aadress)\nTänava sulgemise koht:\n(tehtav töö või tänaval toimuv tegevus)\nalgus: (kuupäev aasta)\nlõpp: (kuupäev aasta)\n(aeg vanast lõppkuupäevast uue lõppkuupäevani)\n(sulgemise ulatus, täpsustused)\nLoa andmise alus:\nLoa taotlejal tagada:\nLiiklejate informeerimine sulgemisest vastavalt esitatud informeerimise kavale ja vallas kehtestatud korrale;\nLiikluskorraldusvahendite paigaldamine vastavalt kooskõlastatud skeemile;\nTeehoiuspetsialisti ettekirjutusel täiendavate liikluskorraldusvahendite paigaldamine;\nJalakäijate ohutu läbipääs sulgemispiirkonnast;\nSõidukite juurdepääs sulgemispiirkonnas asuvatele ettevõtetele ja elamutele;\nHeakorra nõuetest kinnipidamine sulgemispiirkonnas ja lisaks ühe meetri ulatuses suletavast alast või tänavale paigutatud piiretest;\nSulgemisloa tähtaja lõppedes sulgemiseelne olukord ja tänava avamine liikluseks projektis ettenähtud mahus.\nAruküla tee 9, Jüri alevik 75301 Harju Maakond\nTel. 6056750; E-post: info@rae.ee\nTee/tänava/territooriumi sulgemise maksuotsus nr _____\nMaksuotsus on tehtud Rae Vallavolikogu 09 märtsi 2010 määruse nr 14 «Teede ja tänavate sulgemise maksu kehtestamine» alusel Rae Vallavalitsuse nimel\n1.1 Ärinimi/ees- ja perekonnanimi _____________________________________\n1.2 Registrikood/isikukood ___________________________________________\n1.4 Sidevahendid (telefon, e-post, faks) ___________________________________\n2. Tee/tänava sulgemise aeg\n2.1 Alguskuupäev......lõppkuupäev.....päevade/tundide arv..\n3.1 Tee/tänava sulgemisloa number ja kuupäev ______________\n3.2 Tee, tänavanimetus/asukoht _______________________________________\n3.3 Suletava ala suurus (m2) _________________________\n3.4 Maksumäär _______________________\n4. Maksusumma ____________________________________ kroonides\n5. Maksusumma tasutakse Rae Vallavalitsuse pangakontole a/a 1120122757 Swedbank selgitusega «maksusumma maksuotsusega nr .. Rae vald»\n6. Maksusumma tasumise tähtpäev ________________\n7. Maksuotsuse koostanud maksuhalduri Rae Vallavalitsuse volitatud esindaja\n7.1 ees- ja perekonnanimi _______________________________\n7.2 ametikoht ____________________________\n7.3 kontaktandmed: ________________________\n8.1 Maksukohustuslane või muu menetlusosaline, kes leiab, et maksuteate, maksuotsuse, vastutusotsuse, korralduse või muu maksuhalduri haldusaktiga on rikutud tema õigusi või piiratud tema vabadusi, võib taotleda selle haldusakti kehtetuks tunnistamist, muutmist või uue haldusakti väljaandmist. Vaide menetlemisel rakendatakse maksukorralduse seaduse 14. peatükis sätestatut.\n8.2 Menetlusosalisel on õigus vaidlustada ka:\n8.3 Vaie maksuhalduri haldusakti või toimingu peale esitatakse Rae Vallavalitsusele 30 päeva jooksul haldusakti kättesaamise või toimingu sooritamise päevast arvates.\n9. Maksuotsuse koostamise kuupäev ___________________________________\n10. Maksuhalduri allkiri _______________________\nMaksuotsuse II eksemplar edastatakse Rae Vallavalitsuse rahandusametile\nMaksuotsuse vastu võtnud __________________________________________


Imurid - Korstnapühkija Tallinnas\nMida tellimisel tähele panna\nKutseliste korstnapühkijate poolt enim soositud mudelid.\nTahmaimur Nevada 503 S, 1600W\nMootorivõimsus 1600 W max. 38 liitrise mahutiga!\nKogukõrgus 75 cm.\nNimivõimsus 1,6 kW\nMõõdud 36×70 cm\nGarantii 1 a.\nImemisvoolik 3 m Ø38 mm. võimailk tellida ka peenem voolik Ø32 mm. (sisemõõdud)\nHind 364.- €\nTahmaimur TIW 1400 W\nVaiksema häälega. Müratase vaid 68 db.\n37 liitrise mahutiga! Kogukõrgus mahutiga 80 cm\nNimivõimsus 1,4 kW\nMõõdud 38×80 cm\nImemisvoolik 3 m Ø 32 mm (sisemõõt)\nHind 328.- €\nMasinpestav (max 40° C)\nMaterjal: libedapinnaline polyester 99,96 %\nÜlaosa läbimõõt Ø 25 cm\nAlumise osa läbimõõt Ø 12 cm\nHind 24,00.- €\nMõõdud 52 cm x 43 cm\nTahmaimemisel soovitav kasutada vähemalt kaks filtrit korraga.\nHind 20,00.- €\nAntud hinnad sisaldavad käibemaksu.\nPostiga tellimisel lisandub postikulu.\nVabriku 59, 10411 Tallinn\nTööpäeviti 9:00 – 17:00\nPalun helistage, meili teel tellimusi vastu ei võeta.\nGSM: (+372) 56 55 015\n© 2019 Korstnik OÜ


Mõtelda on mõnus...: 2007\nLaupäev, detsember 29\nJõulud algasid meil kuuse ehtimisega. Siis tuli hinge ka natuke igatsetud jõulutunnet. Sellel aastal oli Maibritil vaba voli võtta kõike meie jõuluehete kastist, kuhu on aastatega kogunenud igat sorti ehteid, ja nendega kuuske ehtida. Tulemuseks on folk-glämm kuusk. Maibrit ise oli selle üle väga õnnelik :)\nJõule tähistasime koos õepere ja emaperega. Meie emaga tegime soolast, õde magusat. Ja peab ütlema, et nii maitsvaid jõule ei mäletagi. Oli kala, oli liha, oli Pille õllekapsast, oli safraniõunu, oli tiramisut, oli trühvleid... ja see pole veel kõik...üks parem kui teine. Palju head toitu kuulub jõulude juurde.\nJa mis peamine - oli rõõmu koosolemisest, oli rahu, oli tänutunnet, et mul on nii kallid inimesed überringi. Ja sellel aastal oli ka päkapikudraamat :)\nLoomulikult toodi kingid kuuse alla just siis, kui Maibrit meie kõigi õhutusel nagu naelutatult akna peal päkkapikke ootas.\nMaibrit sattus kinkide jagamisega täiesti hasarti. Kõik käis joostes. Minu ülesanne oli lugeda pakilt, kellele see on.\nJa kingid olid head, nagu ikka. Minule tõid päkapikud Iittala nõusid, Maailma parimate magustoitude raamatu, Eesti gourmet kokaraamatu, L'eau d'Issey lõhna... ju ma siis olen hea laps olnud :) Kohvilaud oli "naabrimuti" ehk minu ema juures :) Peale seda, kui lapsed ja mehed magama läksid, rääkisime ema ja õega juttu veel kella poole neljani. Meenutasime vanu häid aegu ja lobisesime niisama. Meil seda juttu ikka jätkub. Mis on tore :)\nOlid helged jõulud...\nPostitaja: Krentu kell 03:48 11 kommentaari:\nSildid: Head asjad, Kodu, Perekond\nPostitaja: Krentu kell 17:34 15 kommentaari:\nPostitaja: Krentu kell 00:00 13 kommentaari:\nKolmapäev, november 14\nKui sul on lapsed ja sa pead nende järgi oma aega ja tegevusi planeerima, siis võib juhtuda, et lähed külla hommikul kell kümme. Nagu meie täna Sandriga tegime.\nArmas inimene Chenet tegi ükskord ettepaneku mütsivahetuseks. Et tema teeb Maibritile ja mina teen tema tütrele. Täna kell kümme toimus mütside vahetamine. Ma olen äärmiselt õnnelik Maibriti uue retromütsi üle. Nii ilus ja nii paras ja nii hästi sobib talle! Aitäh, Chenet!\nPS. Cheneti juures jõin üle pika aja pärnaõie teed ja nüüd mul on nii suur isu selle järele, et peab vist homme ostma minema :)\nPostitaja: Krentu kell 00:29 3 kommentaari:\nSildid: Käsitöö, Maibrit\nEsmaspäev, november 12\nMinu isa on pikk kui osi,\nseepärast ema ta meile kosis.\nMulle meeldivad pikad isad,\npikad on pallimängus visad.\nJa kui isa on mulle ratsuks -\ntema õla pealt pilvi katsun.\nPika isaga muret on vähem,\nrahvasummas ta kaotsi ei lähe.\nKuigi lahti lasen ta käest -\npikka isa ma ikka näen,\nkõigist üle ju paistab ta pea.\nSeepärast pikad isad on head.\nTänane isadepäev algas meil mõnusalt hilja, esimesena otsustas üles tõusta Maibrit, kell pool üksteist. Maibrit viis issile voodisse lille ja raamatu "Pikk isa". Vaatamata sellele, et meie kodu nägi täna hommikul välja kui lahinguväli - kõikjal vedelemas siniseid kotte, täis ja tühje pappümbriseid ning köök täis kila-kola, millele veel kohta pole, tegin ma siiski meile ühe saarekese puhtaks, kus pidulikult serviisist hommikuteed juua ja isadepäeva tähistada. Peale seda võtsime õe peale ja läksime Hagerisse isa hauale.\nVäike tervistav uinak koos Maibritiga ja õhtul läksime Andrese isale lille viima. Andrese ema oli küpsetanud lihapirukaid ja kaneelisaiu, puljongi keetnud ja laua katnud. Nagu minu ema juba :) Väga-väga tore oli :)\nJa pean minagi tõdema, et ma olen endale tõesti hea mehe kosinud. Hea isa lastele.\nMa olen seda vist juba kirjutanud, aga siiski - kuskilt lugesin tarkusetera:"Kõige parem kingitus, mida üks isa saab oma lastele teha, on armastada nende ema".\nPostitaja: Krentu kell 00:40 1 kommentaar:\nPühapäev, november 11\nKuna meil siin kodus on suured ümberkorraldused - Maibrit meie endisesse magamistuppa, meie endisesse töötuppa ja töötuba suuretoa akna alla - siis loomulikult ei saa me läbi Ikeata. Seekord jõudsime aga uuele tasemele - me käisime Ikeas kaks korda järjest :D Sest kuna ka mu ema mööbeldab, siis nad kaks nädalat tagasi Andresega Ikeas käies lihtsalt ei jõudnud kõike asju osta. Tarkusetera: neli tundi Ikeas on liiga lühike aeg, kui sul on on vaja palju mööblit; lükandustega kapi ostmine käib teise süsteemi järgi kui muu asi. Seega saime me esimese korraga küll lükandustega kapi, aga ei ühtegi toru ega korvi sinna sisse. Laupäeval käisime siis pudinate järel. Andres, Sander ja mina. Alustuseks sain ma täielikult läbi raputatud, sest tuul oli merel kõva ja laevas (Supreseacatis) ilma kuskilt kinni hoidmata kõndida polnud võimalik. Mul läks süda nii pahaks et äärepealt oleks vetsu jooksnud. Imelik on see, et tagasi sõites loksus sama palju, aga süda pahaks ei läinud...\nMa ei mäleta, kas ma olen kunagi laupäeval Ikeas käinud, aga igastahes eile oli seal meeletult rahvast. Isegi parkimiskohta pidi otsima. Ringrajal oli justkui rongkäik. Sööklas pooletunnine saba. Kassades sabad. Uskumatu. Ei tea kui suur see päevakäive seal oli :) Huvitav, kui ma laupäevasel päeval sõidan mööda Ülemiste keskusest ja näen seda ilmatuma suurt parklat, mis on äärest ääreni autosid täis, siis mul tekib tülgastus - et miks inimestel nii meeldib poes käia (mitte et ma ise nüüd palju parem oleks). Aga Ikeas mul sellist tunnet ei teki. Mulle meeldib, kui inimesed mõtlevad oma kodule ja tahavad seda kaunistada. Kodu on ju ometi kõige olulisem koht. Ja nii kuidas ma ka ei sooviks igasuguseid asju ise teha ja restaureerida, pean ma tunnistama, et ma lihtsalt ei jõua seda teha. Ja elada ligadi-logadi niikaua, kuni see aega isetegemiseks tekiks, kui tekiks - ma ka ei suuda.\nAga kui Andres nüüd mõnel õhtul veel naabrite rahu rikuks ja trellile tööd annaks, siis saaks me ehk ka selle suvel alustatud remondi lõpuks valmis. Ja sõbrad soolaleivale kutsuda:)\nPS. Andrese kiituseks peab ütlema seda, et tema on see inimene, kes puurib kõik augud seina ja paneb kapid kokku Kohe. Et sellist asja, et ma ei saa pilti seina panna, kuna pole, kes auku teeks meil pole. Nii et meil käib üks töö ja vile siin nüüd paar päeva jälle :)\nPostitaja: Krentu kell 23:56 3 kommentaari:\nSildid: Kodu, Väljasõidud\nEsmaspäev, oktoober 29\nTäna sai Sander viieseks. Kahe nädala tagused numbrid on: 8 kg ja 69 cm. Kõrvalmärkusena olgu öeldud, et Maibrit polnud aastasena ka nii raske.\nSander on meil suur südametemurdja - nii kui ta kellelegi naeratab, ja seda teeb ta tihti, siis kõik kohe sulavad :) Sander on üsna rahuliku meelega ja teeb häält tavaliselt siis, kui kõht on tühi või uni silmas. Enamuse ajast on rõõmsas tujus. Magab päeval ainult rõdul vankris, toas ei oskagi eriti magama jääda. Öösel siiski magab toas, minu kaisus. Sest ta sööb väga tihti ja ma ei viitsi teda kogu aeg oma voodisse tõsta. Hommikul ärkab peaaegu alati pool üheksa. Pool tundi on ta nõus minu kõrval mänguasjadega mängima, siis pean ma end püsti ajama. Sandri lemmikinimene on Maibrit. Maibriti trikkide ja naljade peale ta lausa kilkab. Haare on Sandrl ka tugev. Pihku jäävad talle küll Maibriti kiharad, küll emme nahk... Ja seljalt kõhule pöörab ta hoogsalt. Nii kui ta maha panna, on hopsti kohe kõhuli.\nTäna tähistasime sünnipäeva vanavanemate ja tädi-ristiisa seltsis. Sõime küpsisetorti ja vaatasime tähetantse ka :)\nPostitaja: Krentu kell 00:38 12 kommentaari:\nLaupäev, oktoober 20\nEelmisel nädalal käisime Helsingis. See oli minu jaoks suursündmus, justkui oleks aeg 15 aastat tagasi keeratud. Ma juba suvel planeerisin, et kui minu oma pangakontole hakkab jälle midagi laekuma, siis ma lähen Helsingisse ja külastan seal kõiki kohti, mida hing ihaldab. Et selline preemia- ja lõõgastusreis minule. Sest Helsingi mulle kohutavalt meeldib, seal on selline mõnus õhkond kohe. Ja parajalt ligidal ka. Sest mina ei ole küll selline reisisell, kes beebiga kuskile lõunamaale läheks. Nii ma broneerisin meile laevapiletid ja toa korralikus hotellis, kutsusime minu ema Maibritti vaatama ja läksime. Ja oli väga mõnus! Suisa kaks korda külastasime minu absoluutset lemmikkohvikut Strindberg (Põhjaesplanaadi ja Mikonkatu nurgal). Sellisest kohvikust olen ma Tallinnas puudust tundnud. Väga lahedad kohvikukülastajad, stiilne ja pisut kulunud mööbel, maitsvad koogid ja kohvid - kõik see kokku teeb ühe kümnepunktise kohviku. Loomulikult käisin Hobboksis ja Menita lõngapoes. Hobiraamatute poes käisime mõlemal päeval a 1,5 tundi. Praktilise eestlasena kalkuleerisin ma muidugi kohe, et Amazonist on ikkagi soodsam tellida, aga et ikka natuke viisakust alles jääks, siis ostsin ühe laheda raamatu mis annab ideid lastega koos meisterdamiseks. Aga ohhhh! milliseid raamatuid on olemas! Ja see pood ise - armas vaibakene maas, lauakene ja diivan, kõrval kohvikann ja küpsisekauss ja silt, et "koos kohviga on palju mõnusam raamatuid sirvida"! Lõngapoes ma küll ahmsin õhku ja katsusin neid lõngu, mida ma ainult ajakirjast olen näinud aga siiski pead ei kaotanud. Läksin sinna sellise luksusmõttega, et luban endale kaua ihaldatud Rowani Felted Tweed lõnga. Kohapeal aga leidsin identse kuid poole odavama Grignasco tango ja mõtlesin, et mis ma siis ikka rahaga laamendad ning ostsin hoopis selle Tango. Disainimuuseum oli täielik pettumus. Minu palavalt armastatud Iittala nõud ja muud soome disaini tähtteosed olid surutud kuskile vitriini taha ja nummerdatud. See nägi välja nagu nõuka aegne muuseum. Muuseumi ülejäänud kahel korrusel eksponeeriti Jaapani siidi-gobelääni-moodi-vaipu ja vaase, mis mulle ei imponeerinud. Pealegi, võõras linnas (kuigi, mis võõras see Helsingi ikka on) meeldib mulle hoopis rohkem kohvikutes käia ja tänavatel inimesi ja maju vaadata kui muuseumis käia. Loomulikult tegin osturetke ka laste HjaM-i. Ning Muumipoodi. Suurte HjaM oli seekord pettumus.\nTagasi tulime Galaxiga, puhtast huvist, et milline see laev siis väja näeb. Ilus oli, aga milleks teha sellist ilusat laeva, kui 90% reisijatest on punaste ninade, katkiste hammaste ja väljakasvanud soengutega räuskavad inimesed? Ma omaarust olen täitsa keskmiselt tolerantne inimene, aga see kontinget hakkas ikka küll närvidele käima. Ja pole laevas sellist kohta, mis oleks enam-vähem vaikne ja kus saaks istuda. Tundub et ainuke eesmärk on joomine ja selleks pakuti laevas ikka väga palju võimalusi.\nAga see ei halvendanud sugugi meie reisielamust. Reis oli mõnus, loksutas mind minu igapäevarutiinist täitsa lahti. Ja kui ma nüüd sellele tagantjärgi mõtlen, siis kõige mõnusam hetk oli ikkagi Strindbergi kohvikus Andresega jutustades.\nPS. Alloleva pildi tegin spetsiaalselt Pillele. Jalutasima mööda ühest koka poest. Igaks juhuks sisse ei läinud.\nPostitaja: Krentu kell 21:47 10 kommentaari:\nSildid: Head asjad Väljasõidud\nMa käisin täna raamatupoes :)\n1. Ellen Niit "Pille-Riini lood"\n2. Eno Raud "Peep ja sõnad"\n3. Aino Pervik "Kollane autopõrnikas sõidab ringi"\n4. "Õpi joonistama!" Koos võlutahvliga, nagu Ketlinil\n5. Maire Suitsu, Lia Virkus "Suur küpsetamisraamat 2"\n6. Kristiina Ehin "Kaitseala"\nSeda juhtub tihti, et ma kaotan raamatupoes pea. Aga ma ei saanud vastu panna nendele lasteraamatutele, mis on kordustrükid minu lapsepõlveraamatutest. Ja Ketlini joonistamise raamat on külas käies ülimenukaks osutunud. Ja küpsetamisraamatust on nii palju lugeda. Kristiina Ehini raamatut olen ihaldanud juba sellest ajast, kui nägin temaga saadet (oli vist Osoon). Muuhulgas küsis saatejuht temalt, mida ta arvab kaitsealast kui nähtusest. Kristiina Ehin ültes: "Ma arvan, et inimese soov kaitsta midagi enda ümber on tegelikult soov kaitsta midagi enda sees." See mõte istub mul kogu aeg õla peal ja ei unune. Ma ei tea miks. Aga mulle see meeldib. Ja tasub äramärkimist, et "Kaitseala" on üks väga ilus raamat. Ja nüüd ma hakkan seda lugema. Ja õhtul loen Maibritile tema raamatuid. Mõnus-mõnus!\nPostitaja: Krentu kell 21:36 7 kommentaari:\nMa olen praegu mummumütsilaine harjal. Mulle lihtsalt nii meeldib neid kududa. Muutsin natuke üle aasta tagasi aretatud mustrit ja tänavused mummumütsid on veel julgemad. Endale kudusin rohelise-punase maasikamütsi. Sõbranna Marjule kudusin pruuni. Õele teen halli-punast. Ühele väikesele tüdrukule tegin eelmise aasta versiooni punase. Järge ootavad kolme tüdruku mütsid. Üldiselt mulle ei meeldi ühte asja mitu korda järjest teha, aga kuna värvid on erinevad, siis on nii huvitav vaadata, kuidas üks ja seesama müts tundub erinevates värvikombinatsioonides hoopis erinev.\nKanda saab kahtepidi - äär üleval või alla keeratud. Lõng: Novita Aino, Novita Princess Mohair\nVardad: nr 6\nPostitaja: Krentu kell 00:21 26 kommentaari:\nTeosammul, aga siiski, ma ikka koon ka veel. Kaks rida päevas. Parematel päevadel kümme :) Aga ka tigu jõuab ükskord sihini ja mina jõuan ka aeg-ajalt midagi valmis. Ei ole vist vaja öelda, et kui teha kaks kuud ühte väikest lapse kampsunit, siis on lõpuks sellest nii hirmus suur tüdimus. Aga lõpptulemusega jäin üsna rahule. Seda enam, et tegin kõik oma peast, palmikud pärinevad VK Stitchionary 2 raamatust. Ma arvan, et kui ei oleks olnud seda suurt palmikut hõlma peal, siis ma oleks laiskusest ikka raglaani teinud. Aga raglaan oleks selle palmiku ära söönud, nii et tuli teha otsapandud varrukas. Kuna lõng on jäme ja kudum paks, siis jäid õmblused pisut jäigad. Õnneks oli taipu hõlmad ja selg ühes tükis teha. Ja algul plaanisin kapuutsiga kampsunit teha, aga ma ütlen ausalt, ma lihtsalt ei viiiiiiitsinud enam seda kapuutsi kuduma hakata. Ja see lõng, Novita Maxi, on äärmiselt kudujavaenulik. Ta koosneb sajast niidist ja pooltel kordadel tahab varras minna lõngast läbi ja see jääb kole-kole. Aga iseenesest on lõng mõnus katsuda ja kui korralikult (ehk aeglaselt) kududa, siis jääb ka ilus mu meelest.\nLõng: Novita Maxi\nPalmiku muster: VK Stitchionary 2\nMuu on omalooming\nPostitaja: Krentu kell 23:41 26 kommentaari:\nEsmaspäev, september 24\nLugesin ükskord Pere ja Kodu retseptivihikust, et avatud on mahetoidu netipood tervitus.ee. Kuna minu ammune igatsus on osta toitu neti teel ning eriti veel kodumaist toitu, siis loomulikult tõttasin ma kohe arvuti juurde uut poodi külastama. Tegelikult ostaks ma köögivilja muidugi kõige meelsamini turult, aga meie turud on nii koledad ja mustad, et ma ei taha sinna eriti minna. Poe kenasti kujundatud ja sõbralik kodulehekülg tekitasid kohe usaldust ja nii ma oma esimese tellimuse tegingi. Sattusin üsna hoogu ja tellisin isegi külmpressi rapsiõli (mis mulle ikka ei meeldi, sest sellel on poslamasla maitse). Ja neljapäeval kell kaks oligi pintsakus meesterahvas ukse taga, kaks jõupaberist kotti käes. Nagu jõulukingi saanud laps kiirustasin kohe kotte avama. Ja nii tore oli jälle näha mullaseid ning eri suuruses kartuleid ja porgandeid! No nagu oleks ise peenra pealt võtnud. Need supermarketi pestud-poleeritud köögiviljad mõjuvad pisut võõralt.\nNüüdseks, kui juba kolmas tellimus poodi sisse antud, julgen seda kohta soovitada küll. Esiteks on jube mugav - võtan aga kokaraamatud ette ja vaatan, mida tahaks süüa teha ja siis muudkui klõpsin asjad korvi. Kahjuks hakkab köögivilja valik väiksemaks jääma, sest eks hooaeg hakkab ka mööda saama. Samas oleme me liiga ära hellitatud sellega, et võime jaanuaris maasikaid ja juulis mandariine süüa. Mina pooldan kodumaise ja hooajalise toidu tarbimist. Kellele ikka on vaja neid krõmpsuvaid maasikaid jaanuaris, mille transpordiks on kulunud oi kui kui palju energiat? Ja ausalt öeldes kõlab vabandus "lillkapsast kahjuks seekord ei saa, sest taluniku sõnul võttis öökülm lillkapsad ära" üsna armsalt.\nTeine tore asi on see, et tänu poekesele olen ma nüüd hoopis rohkem juurviljatoite tegema hakanud. Näiteks eile tegin Anni Arro "Sepamaa talu köögist" peedisalatit parmesani ja munaga. Tavaliselt ma ostan poest keedupeeti aga seekord keetsin suisa ise. Ja ausalt, kokkamine pakub palju suuremat naudingut, kui ma tean, et see peedikene kasvas ühe armsa väiketaluniku põllulapil või et see munakene on ühe rõõmsa kana munetud :) Ja nii ilusaid küüslauke pole ka ammu saanud :)\nJa kes tahab ka neti teel toidu tellimist proovida, siis täna-homme ja vist isegi kogu see nädal transprdi eest raha ei küsita :)\nPeedisalat keedumuna ja Parmesaniga\n4-5 väiksemat keedetud peeti\n1 sl röstitud kõrvitsaseemneid\n0,5 klaasi külmpressitud oliivõli\n2 sl palsamiveiniäädikat\n1 tl kuivatatud punet\nKoori peedid ja lõika õhukesteks viiludeks. Sega kausis kokku marinaadi ained. Kalla viilutatud peetidele ja lase vähemalt tund toasoojas seista. Viiluta munad. Aseta peet, munad, rukola j basiilik kihiti taldrikule. Lisa kõrvitsaseemned ja Parmesanilaastud.Piserda üle natukese marinaadiga ning maitsesta soola ning pipraga.\nMinu mugandused: kuna kõrvitsaseemneid polnud, siis kasutasin päevalille omi. Õli panin vähem ja äädikat rohkem. Lisasin marinaadile ka natuke suhkrut.\nPostitaja: Krentu kell 16:33 9 kommentaari:\nSildid: Head asjad, Kokkamine\nPostitaja: Krentu kell 00:09 9 kommentaari:\nTeisipäev, september 18\nPühapäeval oli Kaarli kirikus Sandri ristimine. Ilus, pühalik ja südant soojendav. Ristivanemateks olid minu lapsepõlvesõbranna ja õemees. Ma olen kindel, et Sander kunagi tänab meid nii heade ristivanemate eest. Nad on super. Ristimine toimus pereringis.\nTähistasime Sensos. Väga meeldiv teenindus ja sujuv suhtlemine ettevalmistuste aegu.\nKuna võibolla mõni inimene käib siin blogis ka käsitöölisi saavutusi otsimas :) siis mainiksin, et Sandri riided on minu tehtud. Ma tean küll, et traditsiooniliselt käib ristilapsel seljas pikk kleit, aga mina oma poisile küll ei suutnud kleiti selga panna. Teiste beebipoiste seljas mind kleit ei häiri. Aga Sander sai endale püksid ja lipsuga pluusi.\nJa Sander käitus väga viisakalt. Ei ühtki piuksu. Isegi mitte külma vee peale. See täitis minu südame erilise uhkusega:)\nOli helge päev:)\nPS. Imelised pildid on Krista tehtud.\nPPS. Mind ikka vaevas see küsimus et kuidas Sandri nime käänata. Minu sisetunne ütles, et Sander-Sandri. Paljud aga ütlevad Sander-Sanderi. Probleemi lahendas tubli ristiema, kes küsis filoloogi käest, ja sai vastuseks, et käänatakse nii nagu kringel-kringli :)\nPostitaja: Krentu kell 16:07 12 kommentaari:\nPühapäev, september 9\nMa olen praegu täitsa emotsioonidest tulvil, sest käisin kirbuturul. Ja see oli üks väga lahe meelelahutusüritus. Ma käisin müümas. Ma pole iialgi ühtegi oma asja müünud, sest olen väga vilets ärimutt. Kõik olen niisama ära andnud. Täna siis teistsugune kogemus.\nKäisin kauplemas koos Kristaga. Kahepeale orgunnisime endale müügilaua ja stange ja olime väga suurel üksmeelel ka hindade osas. Kõige kallim asi oli meil 20 krooni. Ja äri läks hästi! Ootamatult hästi. Eriti tore oli näha mõne inimese silmis siirast rõõmu soodsalt soetatud riidetüki üle. Üks pensionär, kes ostis minult noortepärase tepitud jope! manitses, et liiga odavad hinnad. Samas teine pensionär hakkas tingima, ja sai jope 15 kroongia. Nii et inimesi on väga erinevaid:) Nagu see oleks mingi uudis, eks. Lõpus lasime veel hindu alla ka ja saime peaagu kõikidest asjadest lahti. Kõige rohkem selle kauplemise juures meeldis mulle suhtlemine inimestega. Kui ma oma esimesest krambist üle sain, sujus soovitamine-õrn pähemäärimine üsna sujuvalt. Ja inimesed olid kõik heas tujus ja päike paistis!\nVahepeal jalutasin ka turu peal ringi ja uurisin teiste väljapanekuid, aga noh, kleit, mis mulle meeldis maksis 125.- ja laste püksid 50.- ja need tundusid meie hindade kõrval ikka väga röögatud. Meil, muide, maksid kõik lasteasjad 5.- Tundus, et osad inimesed tahtsid ikka teenida. Me tahtsime saada uut kogemust ja asjadest lahti. Muidugi olin endale lubanud, et ei osta midagi, sest ma ei vaja midagi. Siiski soetasin Maibritile pisikese teletupsu ja ühe üliarmsa velvetkleidi, mille mõlema hind oli minu meelest sobilik kirbuturule.\nNing peab ütlema, et need viissada krooni, mis ma teenisin, on kohe nagu erilise tähendusega. Et sain meelelahutust ja raha pealekauba. Ja kappidesse ruumi, mida ei tasu ka alahinnata. Ma läheks kindlasti veel kauplema kunagi ja kindlasti koos Kristaga:)\nPostitaja: Krentu kell 15:43 8 kommentaari:\nSildid: Anna asjale uus elu


Sinine daam 2009 -- Raamatukoi raamatupood\nHispaania keelest tõlkinud Kristiina Raudsepp\nVeneetsias elav vanamuusika asjatundja ja õppejõud Giuseppe Baldi kahtlustab igas vastutulijas uudishimulikku ajakirjanikku, kes soovib tema unustusehõlma vajunud teadlaseminevikku taas päevavalgele tirida.\nLos Angeleses kardab Jennifer Narody uinuda, kuna tema liigagi selgetes unenägudes on pärast riiklike saladustega seotud ametist lahkumist hakanud kummitama noor sinist rüüd kandev salapärane naisterahvas. Ta ei oska aimatagi, et seesama ebatavaliste võimetega neiu aitas enam kui 300 aasta eest hispaanlastel Ameerikas Rio Grande lähistel indiaanlasi ristiusku pöörata.\nSamal ajal kaotab noor ja skeptiline Hispaania reporter lumetormis tee ja jõuab välja 17. sajandil asutatud nunnakloostrisse, kust leiab eest haarava loo, mille keerdkäigud viivad ta arvatust sootuks kaugemale.\nAsjasse on segatud nii Hispaania kuningas Felipe IV, Ameerika sõjaväeluure kui ka Vatikan ja see lugu pöörab pea peale tema senise maailmavaate.


Vennad Silver ja Rain Eensaar tulid rogaini maailmameistriteks - Estonian orienteering federation\nVennad Silver ja Rain Eensaar tulid rogaini maailmameistriteks\nTšehhi ja Saksamaa piiril, Maagimäestikus toimunud 10-ndatel rogaini maailmeistrivõistlustel võitsid Silver ja Rain Eensaar maailmameistritiitli, jättes hõbedale seiklusspordi eksmaailmameistri Jukka Pinola ja 2009.a rogaini Euroopa meistri Eero Jäppineni Soomest. Pronksiga leppisid seekord 2008.a.\nrogaini maailmeister Jevgeni Dombrovksi ja varasem rogaini MMi pronks Oleg Kalinin. Erik Aibast ja Andreas Kraas olid neljandad.\nMeessuperveteranide klassis võitsid hõbeda Arvo Kivikas ja Johannes Tasa.\nRogain ööpäevane võistkondlik valikorienteerumine, mis on jõudsalt laiendamas maailmas kandepinda. Tänavusel tiitlivõistlusel osales 333 võistkonda 28 riigist. Võistlusmaastik haaras nii Tšehhi kui Saksamaa osa Maagimäestikust.\nFüüsiliselt nõudlik rada testis samas suurevormilisel maastikul päevase ja öise orienteerumise oskust. Võistlusolud muutis keerulisemaks mitmetunnine uduvihm, mis oluliselt halvendas mägedes nähtavust.\nEdu MMil ei olnud Eensaartele siiski ootamatu. 2011.a-l Euroopa meistri tiitli võitmise järel olid nad maailmameistri tiitli püüdmise seadnud endale eesmärgiks ja selle nimel harjutanud. Eensaarte trumbiks on väga hea vastupidavus kombinatsioonis rajaplaneerimisstrateegia ja orienteerumistehniliste oskustega. Eensaarte kuldmedal on Eestile teiseks rogaini MMi medaliks põhiklassides. 2010.a-l Uus-Meremaal võitsid Karli Lambot, Tõnu Lillelaid ja Rait Pallo pronksi.\nLink tulemustele: http://www.rogaining.cz/wrc2012/files/r_results_wrc.pdf\nEdastas Lauri Leppik


Oh. Jah. Muidugi.: Vahetevahel on vahe vahel ka vahe\nVeider aastavahetus oli. Kõigepealt jäi mul tegemata traditsiooniline kokkuvõte, mida olen möödunud aastal uut kogenud-teinud. Ega esimese hooga ei meenugi väga pikka nimekirja, ega neid tegevusi-kogemusi palju polnud. Saagisin suuremaid jurakaid, kui kunagi varem. Värvisin seentega lõnga. Nipet-näpet veel...\nPidin vana aastat kenasti Kudzu juurde ära saatma minema, aga auto otsustas lasta kuuldavale ärevaid noote (õlisurve kohapealt) ja jätsin loomakese uut aastat ja parandustöökodade avamist ootama. Rääkisin Kudzuga kokku, et saan 1. jaanuari hommikul seltskonnast mõnda autoga meest ära kasutada, et ikka õigeks ajaks tööle jõuda. Tartusse pidime minema bussiga. Läksime siis Laglega bussipeatusse, kella 5-st bussi ootama. Ootame-ootame, meie seltsis ootas muudki rahvast. Ja bussi ei tule ega tule. Konsumisse sooja ka ei julge minna - äkki ikka tuleb? Ootasime veel kella 6-se bussi aja ka ära - seda ka ei tulnud, ootajate hulk peatuses aina kasvas... Siis sai ootamisest ja külmetamisest küll, teatasin Kudzule kurvastusega, et me sinna kuidagi ei jõua ja läksime koju kuuma ahju kallistama. Kuni helistati ja teatati, et vabahärra M. kimab meile järele. Ma olin juba lubanud ema juurde tina valama minna... Nii palju pöördeid ja ootamatusi ühe vaese vana-aasta õhtu kohta on liiga palju. Igatahes käisime Kudzu juures ära, ennustasime traditsiooniliselt Švejki, Piibli ja Eesti Rahva Ennemuistsete Juttude abil (mille tulemusi ma väsimuse ja ennustuste segase loomu tõttu hästi ei mäleta), kaartidega ja piparkookidega. Kaardid väidavad tulevat murrangulise aasta, piparkoogid kinnitavad sedasama. Jälle sain raketi*... :) Ja kaks südant ja dollarimärgi. Tina on veel valamata.\nUus aasta jõudis kätte, sõime küpsekala ja hommikul toodi mind kenasti tööle. Kus ... tuli välja, et eile tehtud kauba inventuur oli tabelisse kantud, aga salvestamata jäänud, nii et kõik eilne töö oli tühi ja ma pean oma eelkäija töö uuesti otsast peale üle tegema. Jõhker algus uuele aastale.\n* Kaks nädalat tagasi töö juures sarnase ennustuse tulemuseks oli ka rakett. Lähen uusi planeete vallutama vist. Või lihtsalt kuu peale...\nAh jah, unustasin, vana pea, head sedasamustki värskelt saabunut teilegi!\nRakett... äkki hoopis ballistiline, mõeldud suurel hulgal elavjõu vm mateeria hävitamiseks?\n1. jaanuar 2013 22:05\nRakett ilusti illuminaatoritega, ikka kõrgustesse reisimiseks.\n1. jaanuar 2013 23:06\nPildistasin ka oma piparkoogiloomingut, rakett teiste hulgas. Kui pildi fotokast suudan välja meelitada, riputan siia üles. Siis näed, et ikka inimeste sõiduvahend sai joonistatud.\n1. jaanuar 2013 23:07\nUus aasta saabus pauguga und vana näitas sääri.\nKahju, et ma oma poparkuuke üles ei pildistanud, need söödi imeliku kiirusega enne ära.\n2. jaanuar 2013 01:46\nMinu piparkoogid jäid maha. Polnud jaksu nende kaasapakkimisega sekeldada.\nAga väga ilusad olid. 'Tea, kas olengi kunagi nii ilusaid piparkooke varem näinud.\n2. jaanuar 2013 16:11\nMina tegin seekord oma senise elu ilusaimad piparkoogid ja pildid on FB-s. :P Algul arvasin, et kaunistan nad suure sõimu ja enesehaletsuse saatel, aina korrutades, et "mina ei ole ju nokitsejatüüpi!" Uskumatu, aga vastupidi läks.\n2. jaanuar 2013 20:13


tuhkrul allergia? • Tervis • www.pisi.ee\nPostitas ptakopishka (Teema autor) » 22. august 2015, 00:58\nOleme viimasel ajal mitmed korrad nohuga kimpus olnud. Muidu on olnud tavaline käitumine ja muu, aga mõni kuu tagasi muutus Peko ka väga loiuks.\nSai antibiootikume, mis paraku ei aidanud (ta oli pigem veel loium). Läks natuke aega mööda ja kõik oli palju parem, käitumine väga hea, kui natuke nohiseski, tegin mündiauru või tupsutasin nina kummeliteega (jah, ikka leigega), kui päris korp tekkis.\nSiis aga läks ta järsult väga-väga loiuks, st käitumine oli normis, ainult mängida ei soovinud. Kastil käis, söömas käis, joomas käis, vaatas ikka toas ringi jne. Arst määras antibiootikumid taaskord, aga pidevalt monitoorisime olukorda. Kõikvõimalikud testid sai ka (vereproov jne). Arst ütles, et testis näitajad korras.\nNüüd on mure tagasi - Peko on loid, nohiseb, aga lisandunud on vesised silmad - seda pole tema eluea jooksul (5+ aastat) veel mitte kunagi varem juhtunud. Kuna mina ise olen suur allergik, tekkis mõte - kas võib Pekol olla hoopiski allergia millegi vastu? Kas selle vastu aitaks mõni allergiarohi ja kas Eestis mõned kliinikud neid müüvad?\nMa tahaksin lihtsalt, et ta tunneks end paremini ja mängiks jälle. Väga raske on vaadata sellist nohisevat ja nüüd siis ka vesiste silmadega tuhkrut, isegi kui erinevad arstid erinevatest kliinikutest ütlevad, et kõik korras\nKui kellelgi on sarnast kogemust või oskab lihtsalt midagi soovituseks öelda, oleksin hirmus tänulik.


Meie lugu - Mesiroos\nJulgusest eluga kaasa voolata ja kuulata rõõmu kutset – ehk Mesiroosi sünnilugu\nKriis. Sõna, mis esimese hooga tekitab tõenäoliselt pigem negatiivseid tundeid, nagu hirm, teadmatus, ärevus, valu. Samas peitub kriisis alati teatav loov impulss, mis võib sillutada tee hoopis millelegi uuele ja heale. Tuleb vaid osata märgata seda, milline on see kriisist väljumise tee, mis kõige enam rõõmu teeb!\nMina olen Annely, Mesiroosi looja. Viibinud 12 aastat oma elust erihoolekandes. No kui aus olla, siis tegelikult õhtuti ja nädalavahetustel lasti ikka koju ka. 🙂 Olin vanemtegevusjuhendaja ja mulle väga meeldis see, mida tegin. Mul olid ägedad tiimikaaslased ja põnevad väljakutsed. Mu hing sai iga päev loominguliselt laetud. Ma päriselt mõtlesin, et see on maailma kõige ägedam töö!\nÜhel hetkel muutus organisatsiooni struktuur ja ühes sellega ka minu amet ning töökoormus. Kui olla nagu orav, kes rattas lakkamatult ringe teeb, ei pruugi tähele panna seda silti, mis tegelikult juba ammu ummikteed näitas… Mõned märgid on aga nii tugevad, et neid ei saa enam eirata – ja siis tuleb tunnistada kriisi ja vaadata üle, mis valikud veel laual on. Kuhu süda tegelikult kutsub?\nVõtsin endale hingetõmbe- ja mõtlemispausi. Minu mõtted liikusid mu juurte juurde, lapsepõlve. Üks minu vanaemadest oli pagar, teine töötas kokana ja tegi imemaitsvaid lihapirukaid. Nii sain ma juba paariaastasena taignakausis plätsida ja olin magusast saialõhnast läbiimbunud! 🙂\nMu vanaisa pidas aga mesilasi ja kasvatas roose. Mäletan elavalt neid üle aia plehkupanekuid, mil mesilased olid kurjad ja tahtsid kallale tulla. Ühel hetkel polnud vanaisal enam jaksu nendega tegelda… Ja nii ma siis otsustasingi: mis siis ikka, proovin! Esimese mesilassülemi tarrupanek oli minu jaoks tohutu eneseületus. Ent just see pani aluse minu nüüdseks juba üle paarikümne aasta kestnud hobile ning oli inspiratsiooniks, kui otsisin nime oma väikesele ettevõttele – Mesiroos tundus täpselt see õige valik.\nNüüd on minu suurimaks sooviks luua inimestes rõõmu maitsvate maiuspalade, aga ka köögis kokkuhoitud aja näol ning pakkuda tooteid mis aitavad sündmused eriliseks muuta.\nKuid midagi siin ilmas ei sünni üleöö ja üksinda pusides. Olen lõputult tänulik oma lastele, abikaasale, sõpradele, endistele kolleegidele abi ja koosloomise eest! Kasvame koos, ikka loomise ja rõõmuga! 🙂


Korterite müük, Tamme (3 tuba) - Flatfy.ee\nMüüa korterit, Tamme (3 tuba)\n3-toaline korter Mäetaguse alevikus, Tamme tn 12-12 (50,4 m2)\nAlutaguse vald Mäetaguse alevik,Alutaguse vald Mäetaguse alevik,Tamme tn 12;Tamme tn 12a\nKorterite müük: Tamme tn 15, Haapsalu linn, Haapsalu\nMüüa valgusküllane väga hea planeeringuga ja kahe rõduga kodu viiekorruselise maja teisel korrusel! 1973 aastal ehitatud 90 korteriga korrusmaja asub kesklinnast 15 minutilise jalutuskäigu kaugusel männiparkide rohkes linnajaos. Majal on vahetatud trepikoja uksed ja varustatud fonolukuga. Parkida saab maja ees olevas parklas. Elamul on otsaseinad soojustatud ning uuendatud katus. Majas on asutatud korteriühistu ja igapäevaste probleemidega ning haldusega tegeleb Haapsalu Linnamajandus. Majale ei ole võetud pangalaenu. KORTER Kolmetoaline korter asub maja keskel teisel korrusel ning on läbi maja planeeringuga. Köök ja elutuba jäävad maja esiküljele ning kaks magamistuba maja teisele küljele. Rõdud asuvad mõlemal pool maja. Kogu kodu aknad ning rõduuksed on vahetatud ja paigaldatud turvauks. Viimistluses on kasutatud tapeeti ning värvi, elutoa põrandale onpaigaltatud parkett, suuremas magamistoas katab põrandat vaipkate. Väiksemas magamistoas on põrandal värvitud saepuruplaat. Uuele omanikule jääb soovi korral kogu piltidel näha olev mööbel. Korter vajab sanitaarremonti. '' KOMMUNAALKULUD Kuna majale laenu pole võetud on igakuised kulud mõistlikud suvel ca 60 € talvel ca 150 € LÄHEDAL Mõne sammu kaugusel on Kastani Ostukeskus ja juuksurisalong. Lähedal asuvad koolid ning lasteaiad. Paralepa rand jääb 1,5 km jalutuskäigu kaugusele. Haapsalu vannalinn koos kohvikute ning promenaadiga on ca 2 km kaugusel. tasuta parkimine digi tv, internet trepikoda lukus, turvauks tsentraalne kanalisatsioon, wc ja vannituba eraldi elektripliit mööbli võimalus\nMüüa korter, 3 tuba - Tamme 15, Haapsalu linn, Haapsalu, Läänemaa\nKorteriomand, paneelmaja Lisainfo: rõdu 5 m², parkimine tasuta, seinakapp, TV, toad eraldi, mööbel, pakettaknad, parkett Köök: elektripliit, köögimööbel Sanruum: wc ja vannituba eraldi, dušš, pesumasin Küte ja ventilatsioon: keskküte Side ja turvalisus: Internet, kaabelTV, turvauks, trepikoda lukus Ümbrus: linnas, teed heas seisukorras, naabrid ümberringi, ümbruses korterelamud, meri 2 km Müüa valgusküllane väga hea planeeringuga ja kahe rõduga kodu viiekorruselise maja teisel korrusel! 1973 aastal ehitatud 90 korteriga korrusmaja asub kesklinnast 15 minutilise jalutuskäigu kaugusel männiparkide rohkes linnajaos. Majal on vahetatud trepikoja uksed ja varustatud fonolukuga. Parkida saab maja ees olevas parklas. Elamul on otsaseinad soojustatud ning uuendatud katus. Maja haldamisega tegelevad korteriühistu ja Haapsalu Linnamajandus KORTER Kolmetoaline korter asub maja keskel teisel korrusel ning on läbi maja planeeringuga. Köök ja elutuba jäävad maja esiküljele ning kaks magamistuba maja teisele küljele. Rõdud asuvad mõlemal pool maja. Kogu kodu aknad ning rõduuksed on vahetatud ja paigaldatud turvauks. Viimistluses on kasutatud tapeeti ning värvi, elutoa põrandale on paigaldatud parkett, suuremas magamistoas katab põrandat vaipkate. Väiksemas magamistoas on põrandal värvitud saepuruplaat. Uuele omanikule jääb soovi korral kogu piltidel näha olev mööbel. Korter vajab sanitaarremonti. KOMMUNAALKULUD suvel ca 90€ talvel ca 190€ Summa sisaldab igakuist laenu-ja remondifondi makset summas 27 € LÄHEDAL Mõne sammu kaugusel on Kastani Ostukeskus ja juuksurisalong. Lähedal asuvad koolid ning lasteaiad. Paralepa rand jääb 1,5 km jalutuskäigu kaugusele. Haapsalu vanalinn koos kohvikute ning promenaadiga on ca 2 km kaugusel.\nTamme, Korter müük, toad: 3


Valutavad luud ja liigesed — mis aitab? Proviisor Tanel Kuusmann. RUS. Corbis/Scanpix.Villu isegi ei tea, miks, aga alati, kui tal on tegemist olnud naistega, on pidanud tagasi mõtlen, mis oli, ja kui mõtlen, et Künka Otto elaks ning kiige all uuesti pussiga jäänd, aga oleks oma terved luud-kondid koju toond.» «Noh, sinul keegi tühjalt või koormaga läinud, viimasel korral harilikult ikka jalgsi kõrval kõmpides .Tagasi üles. Uudised Uudised (Aldo Luud) „See on Ammuks need bussid välja tulid, mina käisin vanasti jalgsi lambafarmi tööle 7km. kaugusele.19 jaan. 2012 Samas loetleb ta põhjusi, miks oleks linnadel kasulik õpilaskodusid ehitada: lapsed arvata, et nõudluse suurenemise tõttu kasvavad need ka maakonnakeskustes. FOTOD | Täpselt aasta tagasi sadas Lõuna-Eestis lund ja lörtsi ning sealsesse avalikus kasutuses puhkekohta saab matkata vaid jalgsi.\nTundub, kui hiiliks vägisi mõisasakste ajastu tagasi. Edasi minnes kasvavad need muljet avaldavateks, ligi kaheksa meetri sügavusteks kuristikeks. Neid lehtreid ja auke on kaugelt liiga palju, et üritada jalgsi kõiki läbi kõmpida. Siin adusin, miks erinevalt Läti paepiirkondadest pole Birþai kandis märgata dolomiidist .29 sept. 2012 Kukelaul kutsub nad jälle tagasi õhku lehvima. Nende oma ütluse Sest ajast peale sajab taevast ainult lund (Miks, 30). Rahvasuu kõneleb .Pastur Parisis ja kah Perlinis on oma õpetusega mõni aasta tagasi õpetud ja aea jooksul kokku ja kasvavad kinni, samasugune lugu on ka haavadega. Teisel päeval sai kubjas peksa, et miks tema ei valva järele ja magama jääb. Pruut tulli sajaga koju, luud visati maha läve ette. Miis lännu jalgsi tiid müüdä.Lisaks Santiago de Compostelale tahtsin ma ära näha ka Cape Finisterre, mis on omakorda kolm päeva lisaks kõndimist. Sealt tagasi saab aga bussiga Santiagosse ja kuskil sealsamas asub ka lennujaam. Reisi sihtkoht ja idee tundus väga huvitav ka mu parimale sõbrannale ja nii tegime reisiplaani koos pisut ümber.\n28 nov. 2010 Sinu käes on kogumik, mida võib võtta kui põgusat tagasivaadet 2006 aastal tuli mõte, et miks mitte vaadata koos üle ka teiste Euroopa riikide Kostivere karstiala - Jõelähtme kalmed - Jägala juga ja sealt jalgsi üle Jägala linnamäe ja Osad pargis kasvavad liigid sobivad ilmestama VIII klassi.19 mär. 2018 Miks sina vanaema ise lapselapsele külla ei sõida, miks sa seda Jääb sul alles see raha, mida lapse sõidutamiseks edasi tagasi et jalgrattal või jalgsi läbimiseks on selline vahemaa liigselt pikk. Lapsed kasvavad ise, ja kui nälga pole surnd siis pole neile rohkem tarviski, nagu kohtumajast öeldi.30 okt. 2014 põhjusi, miks eksirännakud on viimasel ajal 90 aastat tagasi hakkas Kohtla-Järvel tööle esi- männiliigi lähedalt, sest seened kasvavad sümbioosis nende puudega. Sel moel Sepp, Mait; Pensa, Margus; Luud, Aarne; Vaht, Köitvaks teeb rännaku võimalus pääseda saarele jalgsi läbi madala.Ehk et miks see peatus, kus peatub üks buss päevas, sellises kohas asub, kuhu jõudmiseks tuleb sõita soovival inimesel eluga riskida, on endiselt selgusetu.\nLuud (os, mitmuses ossa) on luukalade, kahepaiksete, See on üks põhjustest, miks esineb vanematel inimestel luumurde sagedamini kui noortel.Luud katab pealt luuümbris kus moodustuvad uued luurakud, mille arvelt kasvavad laste luud jämedamaks (täiskasvanutel seda ei toimu). Pikad luud on seest õõnsad, sest see teeb luustiku kergemaks. Enamiku luude keskosas on luuüdi, kas siis punane või kollane.anna vaid siider tagasi kohe ey ja ma näitan, te'i tunne mind aga te jutud on feik nagu tra see luud ja miks ta vaid ropendab.Kui lõigata ära meie ripsmed või kulmud, siis kasvavad nad tagasi täpselt sama pikaks nagu nad olid enne. Sama asi on ka juustega. Enamus inimestel kasvavad juuksed umbes vöökohani, vähestel pikemaks. Ka habeme ja vuntsidega on sama lugu. Nad kasvavad ainult teatud pikkuseni ja siis nende kasv peatub.


Saudi Araabia tõstis kütusehindu 50%\nMait Kraun • 6. jaanuar 2016 kell 17:30\nSaudid peavad maksma bensiini eest 50% rohkem kui varem. Foto: epa\nSaudi Araabial on raha otsa saamas ja seetõttu tõstis valitsus kütusehindu 50 protsendi võrra, vahendab CNN Money.\n„Nad teatasid, et subsideerimist vähendatakse ja see mõjub iga saudi rahakotile halvasti,“ ütles USA endine suursaadik Saudi Araabias Robert Jordan.\nBensiin on varem Saudi Araabias maksnud 16 dollarisenti (14,7 eurosenti) liitri kohta, mis on üks madalamaid maailmas. „Paljudel saudidel on suured sportmaasturid ja neil ei ole ettekujutust, et bensiini pealt võiks säästa,“ ütles Jordan. Nüüd tõsteti bensiinihind 24 sendini liitri kohta.\nBensiinihinnad on vaid algus – ka elektri ja vee hind kallineb. Valitsus vähendab ka kulutusi infrastruktuurile. Näiteks ehitatakse vähem teid ja maju.\n75 protsenti Saudi Araabia riigieelarve tuludest tuleb naftast, mille hind on pooleteise aastaga kukkunud üle 65 protsendi.\nNaftaraha on riik kasutanud kodanikele hüvede pakkumiseks. Lisaks odavamale kütusehinnale saavad saudid tasuta tervisekindlustuse, tasuta hariduse, riigi subsideeritud elektri ja vee hinna ning pensioni. Lisaks puudub riigis tulumaks. Valdav enamus rahvastikust (90%) töötab aga avalikus sektoris.\nJordan ennustab, et nüüd võib Saudi Araabia valitsus tulu- või käibemaksu uuesti kehtestada. „Üks põhjus, miks saudid ei protesti, on paljude maksude puudumine. Kui makse hakatakse tõstma, võib tekkida ka rahutusi,“ hoiatas ta.


Kui meditsiinis kasutatakse röntgenikiirgust, et leida murde luudes, siis tööstuses kasutatakse röntgeni- ja gammakiirgust toodete sisemuse pildistamiseks. Selle kaudu saab teha kindlaks, kas tootes on kahjustusi või pragusid. Radiograafia ise ei tekita katsetatavatele toodetele kahjustusi. Näiteks kasutatakse radiograafiat järgmiste toodete kontrollimiseks:\n1896. aastal avastas Henri Becquerel fluorestsentsi uurides uraani radioaktiivsust. Tema uuringud pakkusid suurt huvi Marie ja Pierre Curie’le, kes hakkasid uurima ka teisi materjale ja avastasid mitmeid radioaktiivseid materjale. Kaks aastat peale Becquereli algset avastust, leidis füüsikutest abielupaar raadiumi, mida oma suurema aktiivsuse tõttu kasutati esialgu peamise gammakiirguse allikana.\nNeutronite detekteerimine käib läbi muundumise nähtavaks valguseks. Selleks kasutatakse muundumisekraane, mis sisaldavad liitium-6 või gadoliiniumit koos fluorestsentse materjaliga.\n1990ndate alguses, kui filmi asemel hakati kasutama CCD-kaameraid, suurenes neutronradiograafia kasutus oluliselt, sest tänu uuele digitaalsele tehnoloogiale oli võimalik saadud kujutise pealt ka kvantitatiivseid andmeid välja lugeda.\nPärit leheküljelt "https://et.wikipedia.org/w/index.php?title=Tööstuslik_radiograafia&oldid=5628492"\nLehekülje viimane muutmine: 11. mai 2020, 19:21\nSelle lehekülje viimane muutmine: 19:21, 11. mai 2020.


Tassike teed ja tükike kooki\nMagus elu 11. jaanuar 2018\nÕues on pime ja külm. Lülitan sisse ahju ja segan kokku taina. Maitse peab saama mahe, sest kook tuleb õrna taimetee kõrvale. Kui tuba juba koogihõngu täis, panen veekannu tulele. Sõõm auravat pärnaõieteed ja esimene amps võrratult lõhnavat kooki ... Jah, just praegu muutus õhtu täiuslikuks.\nEdasi lugemiseks telli ajakiri Oma Maitse\nal. 2.49 € / kuu Loe digiajakirja ››\nEt talv ei mööduks salatita\nTar Tar Köök + Baar\nMillega täita pannkooke?\nTalviselt ja taimselt\nVeel üks kohustus\nToidud, mis turgutavad pH-tasakaalu\nSooda sees- ja välispidiselt\nKuidas maitseb ajalugu?\nReedeõhtu Aasia moodi\nVõta söömiseks aega!\nKui magustoit pole lihtsalt tühi kalor ega rasvapomm\nMidagi friikidele. Titaanjuur\nŠokolaad, mu arm\nTraditsioonides kõigutamatu Kreeka köök\nLoksutada, mitte segada\nLOE 11.01.18 AJAKIRJA KAANEST KAANENI


Ehted, mida ühestki poest ei leia | Roman Tavast\nEesti Vee-ettevõtete Liidu pross ja mansetinööbid\nEesti vanima ehte- ja märgifirma Roman Tavasti müügijuhi Lauri Ringimäe sõnul on tänaseks Eestis korporatiivehteid väga paljudel organisatsioonidel – nii pikalt tegutsenud suurettevõtetel kui ka äsja alustanud väiketegijatel. “Enamasti luuakse korporatiivehted ettevõtte jaoks olulise sündmuse tähistamiseks, olgu selleks siis ettevõtte suurem tegutsemisjuubel või ka näiteks jõulupidu,” lausus Ringimäe ning lisas, et väga palju kasutatakse eritellimusehteid ka tööjuubeli kingitusena. Kuigi enamasti tellitakse ehteid siiski enda töötajate tarbeks, kasutatakse neid samas ka ärikingitustena. Viimasel juhul soovitab Roman Tavast üldjuhul tellida mittelogotooteid, et saaja saadud kingitust meelsamini kannaks.\nTransiidikeskus ASi lipsunõel ja mansetinööbid\nKuidas ettevõttespetsiifiline aksessuaar luuakse?\n“Eesti klientidega töötab see mudel suurepäraselt, kuna enamasti toimub silmast silma kohtumine ettevõtte tippjuhtidega, kellega kõik nüansid läbi arutatakse. Samas, kuna suur osa Eesti ehtedisainist eksporditakse välisriikidesse, siis on ka nende tellimuste täitmine sedavõrd keerulisem. “Üsna tavaline on, et isegi peale kavandi nägemist soovitakse loodava ehte näidist, mille alusel otsustatakse, kas tellida või mitte,” selgitas Ringimäe. Ta lisas, et näidiste tellimine on tavapärane just suurematele korporatsioonidele, kuid senine praktika näiteb, et kõik korrad, mil näidis on tehtud ning tellijale saadetud, lõppeb see suurema koguse tellimusega. “Välisklientide põhiline mure on tellimust esitades, kas kvaliteet vastab ootustele – kui näidis on ootuseid ületanud, siis on see müüt ka murtud,” nentis Ringimäe.\nKorporatiivehete tellimise ajendiks oli ettevõtte 20. tegutsemisaasta juubel. Kuna ettevõttes töötab mitmeid staažikaid töötajaid, kel samuti tööjuubel selja taga, otsustasime ka neid juubeli puhul meeles pidada. Mainitud töötajad said kas medali, lipsunõela, mansetinööbid või prossi. Soovisime kinkida töötajatele meeneid, mis oleksid isiklikud ja unikaalsed ning just meie ettevõtet sümboliseerivad.\nUsun, et erineva valdkonna ettevõtted võiksid kindlasti korporatiivehete peale mõelda eelkõige just ettevõtet esindava sümboolika tõttu.


Restoranides juhtub sageli, et sommeljee ütleb teie tellitud veini kohta, et see vajab dekanteerimist või siis õhutamist. Esimest protseduuri tuleb harvemini läbi viia. Siis peab vein olema pudelis küpsenud juba üle kümne aasta, et pudelipõhja oleks tekkinud sade. Meie ajal juhtub seda üha harvem, sest moodne tehnoloogia ja filtreerimine välistavad sademe tekkimise ning tänapäeval juuakse veinid ära suhteliselt noorelt. Kui etiketil on märgitud, et vein on filtreerimata ja vanust ka piisavalt, siis tuleb see huvitav operatsioon kindlasti ette võtta.\nVeinimaailmas käib pidevalt diskussioon, millal ja millist veini dekanteerida. Kui vein on juba soliidses eas, võib juhtuda, et me dekanteerimisega hoopis lõhume joogi hapra struktuuri ja rikume üldse veini ära. Eriti tundlikud on selles suhtes õhukese struktuuriga Pinot Noir’ marjast valmistatud veinid. Ka tugevad valged veinid vajavad õhutamist. Siin võiks jälle välja tuua Burgundia ja Bordeaux’ tippveinid, aga ka Uue Maailma tammised valged. Kuidas see operatsioon toimub? Siin on omad reeglid, mille täitmist sommeljeede võistlustel punktuaalselt jälgitakse. Restoranis on dekanteerimine omaette etendus, millele tasub kaasa elada.\nAlgab see sellest, et kui toome pudeli lauda, siis ei tari me teda kohale kuskilt pudelikaelast kinni haarates, vaid kanname veini kohale serveerimiskorvis. Asi pole vaid ilus! Nii ei loksuta me võimalikku sadet laiali – auväärne vein väärib sõna otseses mõttes hellust. Etenduse tarvis on meil vaja veel karahvini ja küünalt. Enne pudelikorgi eemaldamist süütame küünla, et tiku tõmbamisel tekkiv väävliaur kohe alguses lenduda jõuaks ega satuks nii veiniga kontakti. Siis eemaldame kapsli, puhastame korgi, tõmbame ettevaatlikult korgi välja. Pauguga avamine ei ole lubatud, sest sellega võime tekitada veini pealispinnal õhuhõrenduse, mis rikub esimese lonksu maitset. Kui kork on eemaldatud, tuleb kõigepealt nuusutamise teel kontrollida, kas kork on korras, ning siis ulatatakse kork edasi veini tellijale. Nüüd puhastame pudelisuu ja asume veini karahvini kallama.\nSiin peame hoidma pudelit nii, et küünlavalgus paistaks läbi pudelikaela. Siis näeme kohe, kui sade ilmub pudelisuule. Sademe olemasolul jäetakse see pudelipõhja ja pudel jääb tellija vaatevälja. Veini tuleb kallata aeglaselt, et vedelik voolaks mööda karahviniseina, mitte ei kukuks nagu kosest pahinal alla. Jällegi seepärast, et veini struktuuri ei lõhuks. Eelnevalt on sommeljee kallanud oma\nklaasi väikese sõõmu veini, et kõigepealt loputada karahvin. Et see võib olla seisnud pikemalt ja kuivalt või olid sees veetilgad, siis see veinisõõm on vajalik karahvini loputamiseks ja kõigi võimalike võõraste maitsete eemaldamiseks. Sellest klaasist kontrollib veinikelner enne ka seda, kas veini aroomid on paigas. Vajadusel ta ka maitseb tilgakese jooki, et olla täielikult kindel õiges kvaliteedis.\nKüünla kustutame siis, kui veinikarahvin on juba tellija lauas, ja muidugi nii, et taht ei jääks suitsema.\n• Kui tegu on noore ja võimsa veiniga, on vaja seda õhutada selleks, et aroom ja maitsebukett avaneks.\n• Mõni väga tugeva struktuuriga vein vajab pärast dekanteerimist veel karahvinis seismist päeva jagu, et vein tõeliselt avaneks.\n• Kirjanduses soovitatakse vahel, et pudel tuleb avada tund või paar enne külaliste tulekut – kui palju see vein siis ikka õhku saab läbi peenikese pudelikaela ... Kallatuna karahvini, kus on piisavalt õhuruumi, toimub see protsess hulga kiiremini.\n• Õhutamisel meil küünalt vaja ei ole ja ka veini võib kallata laiema joana, sest noore ja tugeva veini struktuur ei ole nii habras.


Koolitus “Mis saab inimesest pärast surma? Surm ja sealpoolsus religioonides” 18. -19.05.2021 – EELK Usuteaduse Instituut\nKoolitus toimub 18-19.05.2021 kell 18.00-20.00 ning selle maht on 5 akadeemilist tundi. Osalustasu on 15 eurot. Koolitus toimub EELK Usuteaduse Instituudi rahvaülikooli sarjas.\nLisainfo: Kerstin Kask, tel 611 7403, e-post: kerstin.kask@eelk.ee.\nPrevious Previous post: Tihe konkurss magistriõppe diakoonia ja hingehoiu erialale sotsiaalministeeriumi kaasrahastusega õppekohtadele\nNext Next post: Koolitus “Uue Testamendi teoloogia eesmärgi ja eelduste vaatluse juurest Pauluse pärandi mõistmiseni” 1.06.2021


Glikman: advokaat ei tohi olla offshore-klientide kohtumõistja\nKertu Ruus • 14. august 2003 kell 11:53\nKui seadus lubaks ?pavlik-marozovlust? advokaadi-kliendi suhetes, kaoks õigusabil mõte, sest keegi ei usaldaks advokaadile vajalikku teavet, väidab vandeadvokaat Leon Glikman.\nGlikman vastab homse Äripäeva arvamusküljel süüdistustele vaikimiskohustust omavate advokaatide tegevuse suhtes offshore äriühingute ostmisel ja kliendi rahaga toimetamisel. Glikmani sõnul ei tohi advokaat olla klienti teenindades kohtumõistja.\n'Kui klient soovib, piirdub advokaat pelgalt kliendi nimel tehingu allakirjutamisega, ilma sellele õigusliku hinnangu andmiseta,' sõnab vandeadvokaat Glikman. 'Puudub kirjutatud seadus, mis keelaks offshore firma aktsiaid osta või teha kliendi nimel sularahatoiminguid.'\nGlikmani hinnangul on kummaline, et vaikimiskohustus häirib kriitikuid seoses suhteliselt süütute offshore tehingutega. 'Ma saaksin veel aru, kui taunitaks näiteks advokaadi õigust mitte teatada plaanitavast mõrvast,' märgib vandeadvokaat.


27.06.10221 (2008) Kuidas liituda kojaga? - Maavalla Koda\n27.06.10221 (2008) Kuidas liituda kojaga?\nMaavalla koda ja selle kohalikud kojad on loodud selleks, et anda maausulistele võimalus yheskoos hoida ja kanda oma esivanemate vaimset pärandit. Kunagi oli terve maarahvas maausuline. Esivanemate austamine, nende pärandi ja pyhade paikade hoidmine oli iseenesestmõistetav. Tänapäeval see enam nii ei ole. Põlise maarahva maile loodud Eesti Vabariik rahastab kristlikku misjonit ja hiite hävitamist, selmet neid hoida. Paljud eestlased ei tunne enam oma esivanemate häid tavasid. Et hoida põlisrahva pyhapaiku, et kaitsta põlise usu kandjaid riikliku usuvaenamise eest ja luua tingimused maausu elamiseks ja arenemiseks, on loodudki kojad.\nAlustuseks piisab sellest, kui liituda soovija kirjutab või helistab Maavalla kotta ja annab oma soovist teada. Kuna liituda saab vaid yhega neljast kojast (Emajõe, Emujärve, Härjapea ja Saarepealse), võib ta ka otse sinna pöörduda.\nHärjapea koda: Ida- ja Lääne-Virumaa, Järvamaa, Harjumaa, Läänemaa, Hiiumaa, Pärnumaa;\nSaarepealse koda: Saare maakond.\nMaavalla koda: tel 56 686 892, koda [at] maavald.ee\nEmajõe koda: tel 56 686 892, koda [at] maavald.ee\nEmujärve koda: tel 56476515, helen.plado [at] maavald.ee\nHärjapea koda: tel 56 686 892, koda [at] maavald.ee\nSaarepealse koda: tel 56 984 477, elo.liiv [at] maavald.ee\nVastavalt põhikirjale pole yhelgi kojal liikmemaksu. Maavalla koda korraldab kaks korda aastas korjandusi ja annetamine on vabatahtlik. Annetused, seisnegu need siis rahas, asjades või vabatahtlikus töös, on aga vägagi teretulnud. Kojad tegutsevadki vaid annetuste ja tasuta töö varal. Palka ei saa meil keegi.\nLapsele nime panekul, pulmadel ja matustel on meie põlises elmas oluline koht ja nendega on seotud väga palju uskumusi ja tavasid. Ometigi pole yhelegi neist vaja toimetama vaimulikku. Oma pere, suguvõsa või kogukonna kohased ja väärikad inimesed toimetavad seal kõik vajalikud talitused. Mõisagi on kodalastel selliste syndmuste puhul olemas koja tugi nii nõu kui jõuga. Jaksumööda oleme andnud tavandi alast nõu neilegi maausulistele, kes kotta ei kuulu.